שון אסטין

שון פטריק אסטין (באנגלית: Sean Patrick Astin; נולד ב-25 בפברואר 1971) הוא שחקן, במאי ומפיק קולנוע אמריקאי ממוצא יהודי. נולד בשם שון פטריק דיוק (Sean Patrick Duke) בסנטה מוניקה, קליפורניה שבארצות הברית לאב יהודי ולאם נוצרייה. הוא בנה של פטי דיוק, שחקנית הקולנוע זוכת פרס אוסקר. ב-1994 גילה אסטין שאביו הביולוגי הוא מייקל טל, מוזיקאי ומלחין. מיד לאחר שנפרדה מבעלה הראשון התחתנה דיוק עם השחקן זוכה פרס האוסקר ג'ון אסטין. אחיו למחצה הוא השחקן מקנזי אסטין. אסטין סיים בהצלחה את לימודיו באוניברסיטת קליפורניה בלוס אנג'לס עם תואר בהיסטוריה ובשפה האנגלית והשתתף בסטודיו למשחק על שם סטלה אדלר בלוס אנג'לס. נשוי לכריסטין הארל מ-1992, לזוג שלוש בנות. בגיל 13 שיחק אסטין בסרטו הראשון, סרטם של ריצ'רד דונר וסטיבן ספילברג הגוניס לצד ג'וש ברולין וג'ו פנטוליאנו. ב-1989 קיבל אסטין תפקיד קטן בסרט "מלחמת רוז ברוז" וב-1990 שיחק בסרט המלחמה Memphis" Belle". ב- 1991 שיחק אסטין בסרט "חיילי צעצוע" לצד ויל ויטון ולואיס גוסט ג.ר. ב-1992, הוא שיחק לצד רובין טאני בסרט "קשר בכל מחיר". ב-1993 גילם אסטין את דמותו של שחקן הפוטבול, "רודי רוטיגר" בסרט "רודי". ב-1994 ביים אסטין יחד עם אשתו כריסטין סרט קצר בשם "Kangaroo Court", יחד היה מועמד הזוג לפרס אוסקר בקטגוריית הסרט הקצר הטוב ביותר. ב- 1998 השתתף אסטין לצד האלי ברי ואמירי ברקה בסרטו של וורן בייטי "Bulworth". בשנת 2001 גילם אסטין את הדמות הספרותית סמוויז גמג'י בסרט שובר הקופות ועטור הפרסים של פיטר ג'קסון המבוסס על הנובל שר הטבעות, שר הטבעות: אחוות הטבעת לצידם של אלייז'ה ווד, ויגו מורטנסן ואיאן מקלן. לתפקידו של גנדלף נבחן גם אביו החורג של אסטין, ג'ון. ב-2002 השתתף אסטין בסרט ההמשך של הטרילוגיה, שר הטבעות: שני הצריחים באותו תפקיד. ב-2003 שיחק אסטין בסרט האחרון בסדרה, שר הטבעות: שיבת המלך, אסטין קיבל ביחד עם אלייז'ה ווד את פרס הMTV בקטגוריית הצוות הטוב ביותר. ב-2004 שיחק אסטין לצד אדם סנדלר ודרו ברימור בקומדיה 50 דייטים ראשונים. ב-2006 שיחק אסטין בסרט קומדיה/דרמה ופנטזיה, קליק לצד אדם סנדלר וקייט בקינסייל. באוקטובר 2024, פורסם שאסטין יופיע לראשונה בברודוויי בתור סנטה קלאוס בהפקת המחזמר "Elf The Musical". אסטין ישחק לצדו של גריי הנסון, שיגלם את הדמות באדי האלף. המחזמר יתחיל הופעות מקדימות ב-9 בנובמבר 2024 בתיאטרון מרקיז בניו יורק, וההופעה הרשמית תתקיים ב-17 בנובמבר. ההצגה תימשך עד ל-4 בינואר 2025. אסטין השתתף גם במספר סדרות טלוויזיה: אנג'ל,"Meerkat Manor", קוראים לי ארל, 24,מונק, חוק וסדר, "Into The West" ודברים מוזרים. הגוניס (1985) מסע אל הנהר הלבן (1987) מלחמת רוז ברוז (1989) ממפיס בל (1990) חיילי צעצוע (1991) קשר בכל מחיר (1992) רודי (1993) מעבר בטוח (1994) האריסון ברגרון (1995) אומץ תחת אש (1996) בולוורת' (1998) סייטה מלכת הטופי (1998) הרתעה (1999) השמיים נופלים (2000) המפיק האחרון (2001) שר הטבעות: אחוות הטבעת (2001) שר הטבעות: שני הצריחים (2002) שר הטבעות: שיבת המלך (2003) אלביס מלך לנצח (2004) 50 דייטים ראשונים (2004) גדול מהשמיים (2005) שוד מתוזמן (2005) בית ספר לריקודים סלוניים ולנימוסים של גב' הוצ'קיס (2005) אסטריקס והוויקינגים (2006) קליק (2006) אהבה ודיון (2006) העונה האחרונה (2007) הגבול (2007) What Love Is‏ (2007) חזק לנצח (2008) תישאר קול (2009) לתפוס את הבוס (2011) אהבה מדהימה (2012) Boys of Abu Ghraib.‏ (2014) קדחת הבקתה 3: מטופל אפס (2014) ערב אמהות (2014) שחמט (2015) אמונה וניצחון (2015) המהפך (2016) Unleashed ‏(2016) The Lears‏ (2017) Bad Kids of Crestview Academy ‏(2017) גלוריה בל (2019) Adverse ‏(2020) Charming the Hearts of Men‏ (2021) Hero Mode ‏ (2021) Go West ‏ (2023) The Shift‏ (2023) Vindicta‏ (2023) Holiday Twist‏ (2023) The Man in the White Van‏ (TBA) The Invisible Raptor ‏ (TBA) Man & Witch ‏ (TBA) ג'רמיה (2003) אל המערב (2005) 24 (2006) נקמתה של ניק (2019) המפץ הגדול (2019) דברים מוזרים (2018) ברוקלין תשע-תשע (2019) מדיה וקבצים בנושא שון אסטין בוויקישיתוף אתר האינטרנט הרשמי של שון אסטין שון אסטין, ברשת החברתית אקס (טוויטר) שון אסטין, ברשת החברתית אינסטגרם שון אסטין, במסד הנתונים הקולנועיים IMDb (באנגלית) שון אסטין, באתר AllMovie (באנגלית) שון אסטין, באתר Rotten Tomatoes (באנגלית) שון אסטין, במסד הנתונים הקולנועיים KinoPoisk (ברוסית) שון אסטין, באתר Discogs (באנגלית) בן סויסה, "לשר הטבעות יש מקום מיוחד בחיי", באתר ynet, 10 בספטמבר 2014 Greg Evans, Sean Astin To Make Broadway Debut As Santa In ‘Elf The Musical’ Revival, Deadline Hollywood, ‏3 October 2024